ಮುದುಗ ಬಾಸೆ

ಮುದುಗರ್ ಪಂಡ್‍ದ್ ಲೆಪ್ಪುನ ಮುದುಗ ಬಾಸೆ ಕನ್ನಡ ಬುಕ್ಕೊ ತುಳುಡ್ದು ಪ್ರಬಾವೊ ಆಯಿನ ಭಾರತೊದ ದಕ್ಷಿಣ ದ್ರಾವಿಡ ಬಾಸೆ. ಇಂದೆನ್ ಮುಕ್ಯವಾದ್ ಕೇರಳೊದ ಪಾಲಕ್ಕಾಡ್ ಜಿಲ್ಲೆದ ನೀಲಗಿರಿದ ತೆನ್ಕಾಯಿಗ್ ಅಟ್ಟಪ್ಪಾಡಿ ಕಣಿವೆಡ್ ಮುದುಗ ಬುಡಕಟ್ಟ್ ಸಮುದಾಯೊದಕ್ಲ್ ಪಾತೆರ್‌ಬೆರ್.  ಉಂದು ಅಟ್ಟಪಾಡಿ ಕುರುಂಬೆರೊಟ್ಟಿಗೆ ಪರಸ್ಪರ ಸಮ್ಮಂದೊ ಹೊಂದ್ಂಡ್.

ಮುದುಗ, ಪೇರ್ ಕುರುಂಬ (ಅಟ್ಟಪ್ಪಾಡಿ ಕುರುಂಬ) ಬುಕ್ಕೊ ಇರುಳ ಕೇರಳೊದ ಪಾಲಕ್ಕಾಡ್ ಜಿಲ್ಲೆದ ಅಟ್ಟಪ್ಪಾಡಿ ಪ್ರದೇಸೊಡು ಪಾತೆರುನ ಬುಡಕಟ್ಟ್ ಬಾಸೆಲು. ಈ ಪ್ರದೇಸೊದ ಎಚ್ಚದ ನಿವಾಸಿಲು ಈ ಬುಡಕಟ್ಟ್‌ಲೆಡ್ ಒಂಜೆಗ್ ಸೇರ್‌ದೆರ್. ಅಟ್ಟಪ್ಪಾಡಿ ಪ್ರದೇಸೊ ಮೂಡಾಯಿಡ್ ತಮಿಳುನಾಡ್‌ದ ಕೊಯಮತ್ತೂರು ಜಿಲ್ಲೆ, ಬಡೆಕಾಯಿಡ್ ನೀಲಗಿರಿ, ತೆನ್ಕಾಯಿಡ್ ಪಾಲಕ್ಕಾಡು ತಾಲೂಕು ಬುಕ್ಕೊ ಪಡ್ಡೋಯಿಡ್ ಮನ್ನಾರ್ಕ್ಕಾಡು ತಾಲೂಕುಲೆನ ಗಡಿಯಾತ್ಂಡ್. ಕೇರಳೊಡು, ಮುಡುಗಾ ಜನಸಂಕ್ಯೆ 4,668, ಕುರುಂಬಾಸ್ 2,251 ಬುಕ್ಕೊ ಇರುಳ 26,525. 1991ನೆ ಜನಗಣತಿದ ಪ್ರಕಾರೊ ತಮಿಳುನಾಡ್‌‍ದ ಇರುಳ ಜನಸಂಕ್ಯೆ 155,606 ಆತ್ಂಡ್. ಮಾತ ಮೂರು ಬಾಸೆಲೆನ್ ಸ್ತಳೀಯವಾದ್ ದಕ್ಷಿಣ ದ್ರಾವಿಡ ಪಂಡ್‌ದ್ ವರ್ಗೀಕರಿಸದೆರ್.https://repository.tribal.gov.in/bitstream/123456789/74679/1/KIRT_2017_002.pdf

 ಉಲ್ಲೇಕೊಲು 

ವರ್ಗೊ:ಭಾರತದ ಬಾಸೆಲು
ವರ್ಗೊ:ಬಾಸೆಲು
ವರ್ಗೊ:ದಿನೊಕ್ಕೊಂಜಿ ಬರವು
ವರ್ಗೊ:ಕರಾವಳಿ ವಿಕಿಮೀಡಿಯನ್ಸ್